CELEX: 31990R1941
Language: el
Date: 1990-07-06 00:00:00
Title: Κανονισμός (ΕΟΚ) αριθ. 1941/90 της Επιτροπής της 6ης Ιουλίου 1990 για την τροποποίηση του κανονισμού (ΕΟΚ) αριθ. 223/90, όσον αφορά τα ποσά της κοινοτικής συγχρηματοδότησης που εφαρμόζονται σε ορισμένα μέτρα που προβλέπονται από τον κανονισμό (ΕΟΚ) αριθ. 797/85

Avis juridique important

|

31990R1941

Κανονισμός (ΕΟΚ) αριθ. 1941/90 της Επιτροπής της 6ης Ιουλίου 1990 για την τροποποίηση του κανονισμού (ΕΟΚ) αριθ. 223/90, όσον αφορά τα ποσά της κοινοτικής συγχρηματοδότησης που εφαρμόζονται σε ορισμένα μέτρα που προβλέπονται από τον κανονισμό (ΕΟΚ) αριθ. 797/85  

Επίσημη Εφημερίδα αριθ. L 174 της 07/07/1990 σ. 0034 - 0035 Φινλανδική ειδική έκδοση: Κεφάλαιο 3 τόμος 33 σ. 0050  Σουηδική ειδική έκδοση: Κεφάλαιο 3 τόμος 33 σ. 0050 

***** ΚΑΝΟΝΙΣΜΟΣ (ΕΟΚ) αριθ. 1941/90 ΤΗΣ ΕΠΙΤΡΟΠΗΣ  της 6ης Ιουλίου 1990  για την τροποποίηση του κανονισμού (ΕΟΚ) αριθ. 223/90, όσον αφορά τα ποσά της κοινοτικής συγχρηματοδότησης που εφαρμόζονται σε ορισμένα μέτρα που προβλέπονται από τον κανονισμό (ΕΟΚ) αριθ. 797/85  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985, για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 752/90 (2), και ιδίως το άρθρο 26 παράγραφος 2,  Εκτιμώντας:  ότι πρέπει να τροποποιηθεί ο κανονισμός (ΕΟΚ) αριθ. 223/90 της Επιτροπής της 26ης Ιανουαρίου 1990 για τον καθορισμό των ποσοστών κοινοτικής χρηματοδότησης για τα μέτρα που προβλέπονται από τους κανονισμούς (ΕΟΚ) αριθ. 797/85, (ΕΟΚ) αριθ. 1096/88, (ΕΟΚ) αριθ. 1360/78, (ΕΟΚ) αριθ. 389/82 και (ΕΟΚ) αριθ. 1696/71 (3) για να προστεθούν τα ποσοστά της κοινοτικής συγχρηματοδότησης που εφαρμόζονται στα μέτρα της προσωρινής παύσεως καλλιεργείας των γαιών που αναφέρονται στον τίτλο 01 του κανονισμού (ΕΟΚ) αριθ. 797/85·  ότι πρέπει να διορθωθούν ορισμένα ποσοστά κοινοτικής συγχρηματοδότησης που καθορίστηκαν από τον κανονισμό (ΕΟΚ) αριθ. 223/90 για να διατηρηθούν στο επίπεδο στο οποίο ήταν πριν από την έναρξη ισχύος του κανονισμού (ΕΟΚ) αριθ. 3808/89 του Συμβουλίου (4)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής των Γεωργικών Διαρθρώσεων και της Γεωργικής Αναπτύξεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 223/90 τροποποιείται ως εξής:  1. Στο άρθρο 1 προστίθεται το ακόλουθο εδάφιο:  «Τα ποσοστά της κοινοτικής συγχρηματοδότησης που εφαρμόζονται στα μέτρα της προσωρινής παύσεως καλλιεργείας των γαιών που αναφέρονται στον τίτλο 01 του κανονισμού (ΕΟΚ) αριθ. 797/85 απαριθμούνται στο παράρτημα ΙΙΙ.»  2. Στο παράρτημα ΙΙ σημείο 1.β), οι δύο περιπτώσεις αντικαθίστανται από το ακόλουθο κείμενο:  «- σε όλες τις ζώνες, όσον αφορά τις ενισχύσεις που αναφέρονται στα άρθρα 7 και 7α,  - στις μειονεκτικές ζώνες κατά την έννοια της οδηγίας 75/268/ΕΟΚ του Συμβουλίου (1) όσον αφορά:  - τις ενισχύσεις που αναφέρονται στα άρθρα 3 και 4 και χορηγούνται στις μειονεκτικές ζώνες που βρίσκονται στο Mezzogiorno της Ιταλίας και δεν προβλέπονται από το στόχο αριθ. 1,  - τις ενισχύσεις που αναφέρονται στα άρθρα 14, 17, 20α και 21 και παρέχονται στις μειονεκτικές ζώνες της Ιταλίας και δεν προβλέπονται από τον στόχο αριθ. 1,  - τις ενισχύσεις που αναφέρονται στα άρθρα 3, 4, 14, 17, 20 και 21 και παρέχονται στις μειονεκτικές ζώνες της Ισπανίας που σημειώνονται με αστερίσκο και στο παράρτημα της οδηγίας 84/466/ΕΟΚ του Συμβουλίου (2) και δεν προβλέπονται από τον στόχο αριθ. 1.»  3. Προστίθεται το παράρτημα του παρόντος κανονισμού ως παράρτημα ΙΙΙ.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Το άρθρο 1 παράγραφος 1 εφαρμόζεται στις δαπάνες που αφορούν τις γαίες που παύουν να καλλιεργούνται από την 1η Ιανουαρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Ιουλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 83 της 30. 3. 1990, σ. 1.  (3) ΕΕ αριθ. L 22 της 27. 1. 1990, σ. 62.  (4) ΕΕ αριθ. L 371 της 20. 12. 1989, σ. 1.  ΠΑΡΑΡΤΗΜΑ  «ΠΑΡΑΡΤΗΜΑ ΙΙΙ  Ποσοστά κοινοτικής συγχρηματοδότησης που εφαρμόζονται στα μέτρα προσωρινής παύσεως καλλιεργείας των γαιών που αναφέρονται στον τίτλο 01 του κανονισμού (ΕΟΚ) αριθ. 797/85  1.2 // Τύπος μέτρου και ποσό της ενισχύσεως   // Ποσοστό   // 1. Μέτρα που προβλέπονται στο άρθρο 1 παράγραφος 3 πρώτο εδάφιο:   //   // α) για το μέρος της ενισχύσεως που δεν υπερβαίνει τα 300 Ecu ανά εκτάριο ανά έτος·  // 60 %   // β) για το μέρος της ενισχύσεως που υπερβαίνει τα 300 Ecu ανά εκτάριο ανά έτος, χωρίς να υπερβαίνει τα 600 Ecu ανά εκτάριο ανά έτος   // 25 %   // 2. Μέτρα που προβλέπονται στο άρθρο 1 παράγραφος 3 τρίτο εδάφιο:   //   // α) για το μέρος της ενισχύσεως που δεν υπερβαίνει τα 150 Ecu ανά εκτάριο ανά έτος·   // 60 %   // β) για το μέρος της ενισχύσεως που υπερβαίνει τα 150 Ecu ανά εκτάριο ανά έτος, χωρίς να υπερβαίνει τα 300 Ecu ανά εκτάριο ανά έτος   // 25 %»